《送之普回乡二首 其二》
明代·施元征

三公出入本康侯，不必台星任去留。化雨甘棠原有颂，春晖寸草未能酬。

昆源本铎欣重振，腐史金华庆再修。竹马儿童徒解事，彩云天远更含愁。

作者简介：施元征，字泰先，号旷如，无锡人，风颐广额，为文章精敏沉郁，万历四十七年进士,官至福建副使。高年七十八端坐拂须整冠而逝。